આ ફિલ્મની તારીફમાં ઘણુંબધું કહી શકાય એમ છે. નંબર વન, એનો સબ્જેક્ટ. આપણે ત્યાં ‘લાઇફ ઑફ પાઇ’ ફિલ્મ અલમસ્ત વાઘની હાજરીને કારણે અને અફલાતૂન ૩D ફોટોગ્રાફીને કારણે ખાસ્સી ચર્ચાસ્પદ બનેલી. પ્રાણીઓને કેન્દ્રમાં રાખીને બનતી ફિલ્મો ખાસ કરીને બાળકોમાં લોકપ્રિય બનવાનું પૂરેપૂરું પટેન્શલ ધરાવતી હોવા છતાં બહુ ઓછા ફિલ્મ-મેકર્સ એને સ્પર્શે છે. પહેલા જ પ્રયત્નમાં કમલ સદાનાએ અને પ્રોડ્યુસર અબિસ રિઝવીએ આવો હટકે વિષય પકડ્યો એ બદલ તેમને ફુલ માક્ર્સ આપવા પડે.